recursal/SuperWikiNEXT-32B huggingface dataset:
**Will Poulter** (vlastným menom *William Jack Poulter*, \* 28. január 1993, Londýn, Anglicko) je anglický herec, známa z filmov ako *Malý Rambo* (2008), *Narnia: Dobrodružstvá lode Ranný pútnik* (2010), *Divoký Bill* (2011), *My sme Millerovci* (2013), *Labyrint: Útek* (2014),  *Dom hrôzy* (2018), *Slnovrat* (2019) a *Strážcovia galaxie 3* (2023).

Detstvo a mladosť
-----------------

Poulter sa narodil 28. januára 1993 v Londýne. Začal študovať drámu na Univerzite v Bristole v roku 2012 a po roku zanechal štúdium.

Kariéra
-------

Poulter započal svoju kariéru už ako detský herec. V roku 2007 účinkoval vo filme *Malý Rambo*, ktorý mal premiéru v roku 2008. Za svoj herecký výkon, bol Poulter nominovaný na ocenenie BIFA. 

V roku 2010 stvárnil postavu Eustacea Scrubba vo filme *Narnia: Dobrodružstvá lode Ranný pútnik*. O rok neskôr, si zahral v nezávislom britskom filme *Divoký Bill*. 

V roku 2013 hral po boku Jennifer Aniston, Jasona Sudeikisa a Emmy Roberts, vo filme *My sme Millerovci*. Za svoj herecký výkon, získal ocenenie BAFTA, v kategórii "Vychádzajúca hviezda". V roku 2014 si zahral po boku Toni Collette a Jacka Reynora v dráme *Glassland*. O rok neskôr, si zahral jednu z vedľajších rolí vo filme *Revenant Zmŕtvychvstanie*. 

Poulter bol pôvodne obsadený do role klauna Pennywise vo filmovej adaptácii románu *To* od Stephena Kinga. V júni 2016 však bolo oznámené, že Poultera nahradí Bill Skarsgård. 

V roku 2018 si zahral po boku Charlotte Rampling, Ruth Wilson a Domhnalla Gleesona vo filme *Dom hrôzy*. 

V októbri 2021 bol Poulter obsadený do úlohy Adama Warlocka v tretej časti filmu Strážcovia Galaxie. V rovnakom roku bol obsadený aj do miniseriálu *Why Didn't They Ask Evans?*, ktorý režíroval Hugh Laurie.

Iné projekty
------------

Externé odkazy
--------------

* Will Poulter v Internet Movie Database (po anglicky)
* Will Poulter v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Will Poulter na anglickej Wikipédii.*

| * z
* d
* u
Cena BAFTA pre najlepšiu Vychádzajúcu hviezdu |
| --- |
| 
* James McAvoy (2005)
* Eva Greenová (2006)
* Shia LaBeouf (2007)
* Noel Clarke (2008)
* Kristen Stewartová (2009)
* Tom Hardy (2010)
* Adam Deacon (2011)
* Juno Templová (2012)
* Will Poulter (2013)
* Jack O´Connell (2014)
* John Boyega (2015)
* Tom Holland (2016)
* Daniel Kuluuya (2017)
* Letitia Wrightová (2018)
* Michael Ward (2019)
* Bukky Bakray (2020)
* Lashana Lynch (2021)
* Emma Mackey (2022)

 |

Autoritné údaje:
**Antipedagogika** je označenie pre výchovné smery a hnutia od 70. rokov 20. stor. ktoré odmietajú pedagogický totalitarizmus a radikálne kritizujú necitlivé zásahy do vývoja dieťaťa, drezúrovanie, nútenie, preťažovanie dieťaťa, ohrozovanie rozvoja jeho prirodzených potencií, vyvolávanie úzkosti, traumatizovanie nadmernou starostlivosťou alebo nezáujmom a pod.

Pojem antipedagogiky zaviedol v polovici 70. rokov 20. stor. Ekkehard von Braunmühl ako alternatívu k tradičnej pedagogike a ako výzvu prestať s vychovávaním.

Základ pedagogického konania vidí antipedagogika v nenávisti k detstvu.

Dieťa sa podľa antipedagogiky nemá vychovávať ale podporovať, rozvíjať. Výchovu - ak už sa vôbec pužije tento termín - chápe antipedagogika ako slobodný styk medzi subjektami (freiheitlicher Umgang zwischen Subjekten); treba opustiť manipuláciu a začať reflektovať vlastné a nové možnosti dieťaťa. Antipedagogika obhajuje možnosti spontánneho sebaurčovania bez predbežného cudzieho zásahu: organizované sebaurčovanie je iba subtílna forma cudzieho určovania. Ja (das Selbst) chápe antipedagogika ako počiatočnú danosť, ktorá sa sma od seba oslobodzuje od zásahov pedagogických expertov. Nátlak a ľahostajnosť voči deťom treba prekonať podľa antipedagogiky priatelstvom s nimi a vytváranim spoločnosti priatelskej voči deťom.

Externé odkazy
--------------

FILIT – zdroj, z ktorého pôvodne čerpal tento článok.
Súradnice: 49°18′18″S 16°34′34″V﻿ / ﻿49,30500°S 16,57611°V﻿ / 49.30500; 16.57611

**Babí lom** je rozhľadňa nachádzajúca sa na rovnomennom skalnatom hrebeni nad obcou Lelekovice v okrese Brno-venkov.

História
--------

Skalnatý chrbát Babího lomu je obľúbeným výletným miestom už od 19. storočia. Pôvodne tu stáli dva drevené vyhliadkové mostíky s chatkou a viedla sem značená turistická trasa. Drevenú rozhľadňu časom nahradila kamenná stavba, tá však bola zbúraná za druhej svetovej vojny. V rokoch 1959-1961 vybudovali turisti zo Sokola v Lelekoviciach novú rozhľadňu, slávnostné otvorenie sa konalo 15. mája 1961. Náklady na stavbu predstavovali 160 000 Kčs.

Súčasnosť
---------

Súčasná rozhľadňa je 15 metrov vysoká betónová valcová veža so železnou ochodzou. Autorom je brniansky architekt Mojmír Korvas. Za optimálnych poveternostných podmienok sú z kruhovej ochodze vidieť obce Vranov, Lelekovice, mesto Kuřim, štatutárne mesto Brno (vrátane hradu Špilberk), Drahanská vrchovina, Žďárské vrchy a Českomoravská vrchovina, Ždánický les a Chřiby, Pálava, vysielač Kojál, Jadrová elektráreň Dukovany a za najjasnejšieho počasia i vrcholky Álp. Na rozhľadňu je celoročne voľný prístup.

Referencie
----------

1. ↑  Babí Lom (Rozhledna) na vyletnik.cz
2. ↑  Babí lom, nejvyšší rozhledna v okolí Brna na mojebrno.wz.cz
3. ↑  FAJKUSOVÁ, Anna. *Pohled na rakouské Alpy? Stačí vyjít šestadevadesát schodu*. [s.l.] : [s.n.]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Babí lom (rozhľadňa)**

Externé zdroje
--------------

* webzdarma.cz

Zdroj
-----

*Tento článok je čiastočný alebo úplný preklad článku Babí lom (rozhledna) na českej Wikipédii.*

Pohľad z rozhľadne Babí lom
Pohľad z rozhľadne Babí lom
Obraz nachovky smútočnej z knihy *Birds of America*
**John James Audubon** (\* 26. apríl 1785, Les Cayes, Haiti – † 27. január 1851, Manhattan, New York, New York, USA) bol francúzsko-americký ornitológ, prírodovedec a maliar.

Narodil sa na Haiti a v roku 1803 imigroval do USA, kde zostal až do svojej smrti. Za svoj život objavil a popísal celkom 25 nových druhov a 12 poddruhov. Bol členom Linného spoločnosti a Kráľovskej spoločnosti v Edinburghu a Londýne. Jeho dielo *Birds of America* z rokov 1840–1844 býva dodnes považované za jednu z najvýznamnejších ornitologických prác a obsahuje 497 obrazov a cez 700 popisov severoamerických vtáčích druhov. Audubona trikrát citoval napríklad aj Charles Darwin vo svojej knihe *O pôvode druhov*.

Referencie
----------

1. 1 2 3  Rhodes, Richard (2004). *John James Audubon: The Making of American*. New York: Alfred A. Knopf. ISBN 0-375-41412-6
2. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **John James Audubon**

Zdroj
-----

*Tento článok je čiastočný alebo úplný preklad článku John James Audubon na českej Wikipédii.*

Autoritné údaje: * BnF: 118895048
* GND: 11865098X
* ISNI: 0000000110405229
* LCCN: n79018677
* NK ČR: jn20000600499
* ULAN: 500016578
* VIAF: 14765625
* WorldCat: lccn-n79018677
***Misia Eva, prísne tajné*** je román pre deti, ktorý napísala slovenská spisovateľka Tamara Heribanová. Kniha o tajnej misii v mene lásky predstavuje na pozadí príbehu dievčaťa z rozvedenej rodiny, ktoré sa rozhodne vrátiť lásku medzi svojich rodičov, cnosti ako sú viera, láska, nádej a odvaha. Ilustrácie pochádzajú z pera Petry Hilbert.

Obsah
-----

Jedného dňa sa druháčka Evka Šidlová rozhodne, že dá opäť dokopy svojich rozvedených rodičov, neskôr spoločne s kamarátom Jakubom Markechom vymyslia tajnú misiu v mene lásky. Plán nie je až tak jednoduchý, skladá sa z mnohých bodov, ktoré musí Evka splniť. Poslednou úlohou je vyhrať vo veľkej súťaži dovolenku do exotiky. Deti kontaktujú svojich bratrancov a sesternice, do veľkej súťaže sa zapája celé Slovensko, v školách zbierajú pre Evku čiarkové kódy. Zatiaľ v Bratislave, Evka poctivo pracuje na tom, aby sa jej mama opäť zamilovala do exmanžela a aby pán Šidlo opäť miloval svoju bývalú manželku. Príbeh je napínavý, vtipný, láskavý. Deti sa stretávajú s prekážkami, ale nevzdávajú sa, pretože, „Ak po niečom veľmi túžime a pracujeme na svojom sne, určite sa nám to splní." Kniha je o odvahe, spolupatričnosti, slušnosti, najmä však o hlbokej láske.

Elektronická aplikácia
----------------------

Vydavateľstvo Ikar pridalo ku knižke interaktívne aplikácie (pexeso, písomku, puzzle, denník) určené pre tablety.

Recepcia
--------

Kniha bola okamžite zaradená medzi najkrajšie tituly, ktoré boli v roku 2012 vydané. Na iliteratura.cz bol vyzdvihnutý príbeh aj prevedenie knihy.

Šéfredaktor e-zinu Sieťovka a literárny kritik Róbert Dyda knihu hodnotí pozitívne. Už v čase vydania predpovedal, že kniha nebude čítaná len deťmi, ale aj dospelými, čo sa neskôr podľa jeho vlastných slov aj potvrdilo. Literárny kritik Juraj Šlesár považuje knihu za vtipnú a dobrodružnú, vhodnú pre deti i dospelých.

Ocenenia
--------

* *3. miesto, Kniha roka 2012* (čitateľská anketa Knižná revue)
* *Najkrajšie knihy Slovenska 2012*, kategória literatúra pre deti a mládež (porota sú MŠSR, Slovenská národná knižnica, Zväz polygrafie na Slovensku)

Externé odkazy
--------------

* 
* Archivované 2019-03-29 na Wayback Machine
* Archivované 2013-05-08 na Wayback Machine

Referencie
----------

1. ↑  . Dostupné online.
2. ↑  . Dostupné online.
3. 1 2  . Dostupné online.
4. ↑  . Dostupné online.
5. ↑  . Dostupné online.
6. ↑  . Dostupné online. [nefunkčný odkaz]
7. ↑  . Dostupné online.
Súradnice: 44°0′28.7″S 8°10′22.96″V﻿ / ﻿44,007972°S 8,1730444°V﻿ / 44.007972; 8.1730444

**Alassio** je menšie mesto v provincii Savona v talianskom regióne Ligúria. Je súčasťou Talianskej riviéry, respektíve jej západnej časti, ktorá sa nazýva Riviera di Ponente. Mesto má 17 km², 11 500 obyvateľov a nachádza sa 100 km východne od Janova a približne 70 km od hranice s Francúzskom. Je obľúbeným letoviskom.

Mesto
-----

Historická časť mesta leží pri pobreží Ligúrskeho mora. Tvorí ju niekoľko dlhých úzkych ulíc rovnobežných s pobrežím. Zástavba tesne nadväzuje na pláž. Z pamiatok sa v Alassio nachádza rad kostolov, najznámejší je *Sant Ambrogio* postavený v rokoch 1455-1507 s neskorogotickou vežou z roku 1511. Ďalej je tu niekoľko palácov, najvýznamnejší *Palazzo Ferrero*. Na pobreží stojí opevnená *saracénskej veža* zo 16. storočia vystavaná na obranu proti pirátom. Na východnom konci mesta je potom skalnatý výbežok *Capo S. Croce* s pútnickým kostolom odkiaľ je pekný výhľad na mesto, more, okolité kopce i západným smerom na najbližšie mesto Albenga. Možno sa tam dostať po ulici *Passeggiata Cadorna*.

Galéria
-------

* Alassio severovýchodneAlassio severovýchodne
* Pláž a zástavba v najstaršej časti mestaPláž a zástavba v najstaršej časti mesta
* AlassioAlassio
* Kostol Sant'AmbrogioKostol Sant'Ambrogio
* Ulica v centre mestaUlica v centre mesta
* RadnicaRadnica
* Saracénská vežaSaracénská veža
* Pohľad na Alassio juhozápadnePohľad na Alassio juhozápadne

Demografia
----------

Podnebie
--------

|  **Priemerné počasie pre Alassio**  |
| --- |
| Mesiac | Jan | Feb | Mar | Apr | Máj | Jún | Júl | Aug | Sep | Okt | Nov | Dec |
| Najvyššia priemerná teplota °C (°F) | 11.7 (53) | 12.2 (54) | 14.2 (58) | 16.9 (62) | 19.9 (68) | 23.6 (74) | 26.9 (80) | 26.8 (80) | 24.2 (76) | 20.2 (68) | 15.4 (60) | 12.7 (55) |
| Najnižšia priemerná teplota °C (°F) | 7.7 (46) | 8.1 (47) | 10 (50) | 12.7 (55) | 15.8 (60) | 19.6 (67) | 22.9 (73) | 22.8 (73) | 20.4 (69) | 16.3 (61) | 11.7 (53) | 8.7 (48) |
| Zrážky mm (palce) | 73 (2.87) | 74 (2.91) | 76 (2.99) | 53 (2.09) | 48 (1.89) | 35 (1.38) | 13 (0.51) | 35 (1.38) | 47 (1.85) | 82 (3.23) | 72 (2.83) | 63 (2.48) |
| *Zdroj: Meteorologická stanica v Alassio*  |

Partnerské mestá
----------------

* Taliansko La Thuile, Taliansko

Iné projekty
------------

Commons
* Spolupracuj na Commons Commons ponúka multimediálne súbory na tému **Alassio**

Externé odkazy
--------------

* Oficiálne stránky mesta

Zdroj
-----

*Tento článok je čiastočný alebo úplný preklad článku Alassio na českej Wikipédii.*
Komparzisti pri natáčaní historického filmu.
**Komparz** je súbor účinkujúcich – **komparzistov** vo filme, televízii, videách, reklame a iných audiovizuálnych produkciách, ktorá sa objavuje v často nehovoriacej, malej a nejasnej role, zvyčajne v pozadí (napríklad v publiku, dave, reštauráciách alebo na pouličných scénach).

Akčné, vojnové a historické filmy často zamestnávajú komparzistov vo veľkom počte: niektoré filmy obsahovali stovky alebo dokonca až tisícky komparzistov v pozadí ako členov hereckého obsadenia.

Na rozdiel od cameo roly sa v komparze vyskytujú amatérski herci, ktorý nie sú významný pre samotný dej filmu, inak povedané sú hocikým nahraditeľní.

Referencie
----------

1. ↑  DAVE. *From Film Extras to Background Actors - Central Casting* [online]. www.centralcasting.com, 2020-04-09, [cit. 2023-12-18]. Dostupné online. (po anglicky)
2. ↑  RÉDACTION, La. *Devenir figurant : Où trouver des annonces de casting ? Comment faire ?* [online]. www.linternaute.com, 2013-02-22, [cit. 2023-12-18]. Dostupné online. (po francúzsky)
3. ↑  NANARLAND. *Le glossaire - Définition de Caméo* [online]. www.nanarland.com, [cit. 2023-12-18]. Dostupné online. (po francúzsky)

Externé odkazy
--------------


|  |  |
| --- | --- |
| Portal | Filmový portál |

* Komparz
* Komparz NoFace
**Edward Wotton** (známy aj ako **Eduard Wotton**; \* 1492, Oxford – † 5. október 1555, Londýn) bol jeden z najstarších, veľmi známych a významných anglických zoológov a entomológov. Lekár a svetoznámy entomológ klasického obdobia v Anglicku. Pokladá sa za priekopníka anglickej, ale i svetovej entomológie.

Dr. Edward Wotton sa narodil roku 1492 v Oxforde. Spočiatku navštevoval základnú školu v Oxforde, po skončení ktorej neskôr pokračoval v štúdiu na univerzite v Oxforde a v Padove, kde ukončil štúdium medicíny a farmácie. Neskôr pôsobí prakticky po celý svoj život ako lekár v Londýne.

Entomológii i zoológii sa venoval od mladosti. Zaoberal sa hlavne motýľmi, ale i inými skupinami hmyzu a živočíchov. V mnohých svojich názoroch je zástancom Aristotelových myšlienok a odmieta rôzne fantastické a legendárne tvrdenia a vracia sa čiastočne k pozorovaniu prírody.

Svoje faunistické údaje zhrnul v svojich prácach: *„De differentiis animalium Libri decem"*, ktorá vyšla v roku 1552 v Paríži, ale i v iných prácach, ako napr. v svetoznámej práci, ktorá však vyšla až po jeho smrti a je súborným dielom štyroch významných autorov tej doby. Táto práca vyšla v roku 1634 pod názvom *Insectorum sive Minimorum Animalium Theatrum*. Spolupracovali na nej i ďalší svetoznámi prírodovedci a entomológovia, ako napr. Conrad Gesner, Thomas Penny a Thomas Moffet.

Edward Wotton zomrel 5. októbra 1555 v Londýne.

Zdroje informácií o autorovi
----------------------------

* Eiselt, J. N.: 1836, Geschichte, Systematik und Literatur der Insectenkunde, von den ältesten Zeiten bis auf die Gegenwart. Als Handbuch für den Jünger und als Repertorium für den Meisten der Entomologie bearbeitet. Leipzig, C. H. F. Hartmann: VIII + 255 pp: 15 – 16.
* Locy, W. A.: 1925, Story of Biol.: 284 – 285.
* Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Wotton Eduard": (internet).
* Groll, E. K. [ed.]: 2006, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Wotton Eduard": (internet).

Externé odkazy
--------------

* Theatre of Insects Archivované 2006-08-25 na Wayback Machine
* Online version of Insectorvm Sive Minimorum Animalivm Theatrvm from GDZ

Autoritné údaje: * GND: 141000627
* ISNI: 0000000108049034
* LCCN: n86837304
* VIAF: 120156180
* WorldCat: lccn-n86837304
**Lanosterol-14α-demetyláza** (**CYP51A1,** EC 1.14.14.154) je enzým, ktorý katalyzuje demetylačnú reakciu (odstránenie metylovej skupiny) z lanosterolu za vzniku cholestatriénu:

lanosterol + 3 O2 + 3 NADPH → cholestatrién + HCOOH + 3 NADP+ + H+ + 4 H2O
Enzým sa niekedy nazýva i **lanosterol-14α-metyldemetyláza-cytochróm P450**, **lanosterol-14α-metyldemetyláza** alebo **14α-metyldemetyláza**.

Katalyzovaná reakcia
--------------------

Reakcie katalyzovaná lanosterol-14α-demetylázou a produkt, ktorý sa hromadí po jej inhibícii
Lanosterol-14α-demetyláza katalyzuje tri následné monooxygenačné reakcie:

1. premena lanosterolu na 3β-hydroxylanost-8-én-32-ol
2. premena 3β-hydroxylanost-8-én-32-olu na 3β-hydroxylanost-8-en-32-ál
3. premena 3β-hydroxylanost-8-en-32-álu na 14α-formyloxy-lanost-8-en-3β-ol a jeho premenu n cholestatrién

Pre poslednú oxidáciu bol navrhnutý mechanizmus zahŕňajúci postupne atak karbonylovej skupiny peroxoskupinou, Bayerova-Villigerova reakcia (prešmyk) a deformylácia. Alternatívnym mechanizmom by bol atak peroxoskupinou, homolytické štiepenie väzby, deformylácia a nakoniec disproporcionácia.

Lanosterol-14α-demetyláza je oxidoreduktáza, ktorá na premenu lanosterolu na cholestatrién vyžaduje tri molekuly NADPH a tri molekuly kyslíka, pričom iba jeden atóm kyslíka molekuly O2 skončí v cieľovej molekule. Druhý atóm kyslíka vytvorí molekulu vody H2O, čiže slúži ako akceptor elektrónov. Keďže redukcia dvoch atómov kyslíka v molekule O2 vyžaduje štyri elektróny, ďalšie dva elektróny na redukciu druhého atómu kyslíka poskytne substrát (zároveň sa tento redukovaný atóm kyslíka naviaže na molekulu substrátu). Z opísaného mechanizmu je jasné, že lanosterol-14α-demetyláza je monooxygenáza.

### Substrátová špecifita

Substrátová špecifita enzýmu lanosterol-14α-demetylázy vyžaduje štruktúrne prvky, ktoré musí substrát obsahovať, aby mohlo dôjsť k jeho 14α-demetylácii:

* C3-hydroxylovú skupinu,
* Δ8 dvojitú väzbu (dvojitú väzbu medzi C8 a C9),
* 14α-metylovú skupinu.

Okrem lanosterolu je teda tento enzým schopný pôsobiť i na iné 14α-metylsteroidy.

Význam
------

14α-metylová skupina je prvá metylová skupina lanosterolu, ktorá sa odstráni pri jeho premene na cholesterol. Jej odstránenie je nutné, aby získané steroly mohli plniť svoju membránovú a regulačnú úlohu.

Inhibítory
----------

Lanosterol-14α-demetyláza je inhibovaná lipofilnými imidazolmi, ako je mikonazol alebo ketokonazol, ktoré sa koordinujú pomocou dusíka imidazolového heterocyklu na hémové železo cytochrómu P450 lanosterol-14α-demetylázy, čím blokujú prístup molekuly kyslíka k centrálnemu atómu železa. V dôsledku tejto inhibície sa začne hromadiť dihydrolanosterol, čo je produkt redukcie dvojitej väzby na bočnom reťazci lanosterolu, čo je reakcia katalyzovaná sterol-Δ24-reduktázou.

Referencie
----------

1. 1 2 3 4 5 6 7  RISLEY, John M.. Cholesterol Biosynthesis: Lanosterol to Cholesterol. *Journal of Chemical Education*, 2002-03, roč. 79, čís. 3, s. 377. Dostupné online [cit. 2021-03-11]. ISSN 0021-9584. DOI: 10.1021/ed079p377. (po anglicky)
2. ↑   *ENZYME - 1.14.14.154 sterol 14alpha-demethylase* [online]. enzyme.expasy.org, [cit. 2024-03-10]. Dostupné online.
Čelná strana práce z *Entomologia Carniolica*
***Entomologia Carniolica exhibens insecta Carnioliae indigena et distributa in ordines, genera, species, varietates. Methodo Linnaeana.*** je vzácna a jedinečná entomologická a taxonomická práca, ktorej autor je Giovanni Antonio Scopoli. Popísané sú tu stovky druhov hmyzu a iných článkonožcov (Arthropoda). Obsahuje aj niektoré informácie o včelách (Apidae).

Klasifikácia v práci
--------------------

Táto práca patrí z hľadiska taxonomického k použiteľným prácam, lebo vychádza z binominálnej nomenklatúry Carola Linného a Johanna Christiana Fabricia.

V práci Entomologia Carniolica Giovanni Antonio Scopoli popísal 1153 druhov hmyzu a článkonožcov.

**Coleoptera** (chrobáky a orthopteroidný hmyz) – species 1 – 329.
**Proboscidea** (Hemiptera) – species 330 – 418.
**Lepidoptera** – species 419 – 676.
**Neuroptera** – species 677 – 712.
**Aculeata** (Hymenoptera) – species 713 – 838.
**Halterata** (Diptera) – species 839 – 1024.

Vydavateľ
---------

*Entomologia Carniolica* bola vydaná vo Viedni vo vydavaľstve Johanna Thomasa von Trattnera v roku 1763.

Externé odkazy
--------------

* *Entomologia Carniolica*, Internet Archive
* *Entomologia Carniolica*, Google Books

Zdroje
------

* D. B. Baker. The localities of I. A. Scopoli's *Entomologia Carniolica* (1763). *Entomologist's Gazette*, 1999, s. 188 – 189.
**Cystic fibrosis transmembrane conductance regulator** (**CFTR**), čo sa dá preložiť do slovenčiny ako **regulátor transmembránovej vodivosti u cystickej fibrózy**, je komplexná bielkovinová štruktúra v cytoplazmatickej membráne epitelových buniek pľúc, pečene, pankreasu, tráviaceho a urogenitálneho traktu, ktorá funguje ako chloridový kanál. Jeho úlohou je regulovať koncentráciu iónov v extracelulárnej tekutine, najmä v pľúcach. Gén, ktorý tento proteín kóduje, sa nachádza u človeka na dlhom ramienku chromozómu 7. Pri jeho mutácií vzniká ochorenie známe ako cystická fibróza. Samotný kanál môže byť poškodený aj toxínmi z vonkajšieho prostredia, napríklad jeho trvalá aktivácia choleratoxínom produkovaným baktériou *Vibrio cholerae* spôsobuje vodnaté hnačky, čo sú klasické prejavy cholery.

Mechanizmus
-----------

CFTR patrí do skupiny proteínových prenášačov, ktoré sa nazývajú ABC transportéry (ATP-binding cassettes), ktoré za spotreby ATP prenášajú anorganické ióny proti elektrochemickému gradientu. CFTR sa odlišuje od ostatných ABC transportérov tým, že nevyužíva ATP ako zdroj energie na transport iónov proti koncentračnému a elektrickému gradientu, ale ATP otvára CFTR kanál pre chloridové anióny, čo spôsobí pasívny tok chloridových aniónov z cytosólu do extracelulárneho priestoru. To znamená, že CFTR funguje ako chloridový kanál, nie ako chloridová pumpa.

Epidemiológia
-------------

Jeden z 27 ľudí bielej rasy nesie jeden gén kódujúci mutantnú formu proteínu CFTR. U týchto heterozygotov nie sú žiadne klinické prejavy ochorenia. Jeden človek z 2900 ľudí bielej rasy má obe kópie génu zmutované (homozygot), čo vedie na klinické prejavy ochorenia cystická fibróza. Z uvedeného vyplýva, že cystická fibróza je dedičná choroba.

Cholera
-------

*Bližšie informácie v hlavnom článku: Choleratoxín*
Aktivácia CFTR
ADP-ribozylácia GS-proteínu
Choleratoxín, ktorý sa dostane do cytosólu enterocytu receptorom sprostredkovanou endocytózou, katalyzuje prenos ADP-ribozylového zvyšku z NAD+ na arginínový bočný reťazec GS proteínu. G-protín je týmto trvalo aktivovaný a v dôsledku toho dochádza ku aktivácii adenylátcyklázy. Adenylátcykláza produkuje cyklický adenozínmonofosfát (cAMP) z ATP, ktorý plní funkciu druhého posla a alostericky sa viaže na proteínkinázu A (PKA), ktorú týmto aktivuje. Aktívna proteínkináza A následne fosforyluje CFTR a takto kovalentne modifikovaný chloridový kanál začne vypúšťať chloridové anióny do extracelulárneho priestoru, ktorým je v tomto prípade lúmen čreva. Spolu s chloridovými aniónmi opúšťajú cytosól aj sodné katióny a hydrogenuhličitanové anióny. V dôsledku masívneho prechodu solí do lúmenu čreva na tomto mieste vzrastie osmotický tlak, ktorý nasaje vodu z ciev a buniek do čreva a vznikne osmotická hnačka.

Referencie
----------

1. 1 2 3 4  ALBERTS, Bruce. *Molecular biology of the cell*. New York, NY : [s.n.], 2015. (Sixth edition.) Dostupné online. ISBN 978-0-8153-4432-2.
**Sajonara Zecubó Sensei** (jap. さよなら絶望先生; angl. doslovne: Goodbye, Despair Teacher) je japonská manga séria od autora Kódži Kumetu. Začala sa vydávať v roku 2005 v japonskom chlapčenskom manga týždenníku *Weekly Shonen Magazine*. Doposiaľ vyšlo 14 zväzkov.

V roku 2007 sa odvysielalo aj 12 epizód rovnomenného anime seriálu v televízii TV Kanagawa. V tomto roku sa vysielalo 13 epizód druhej série, ktorá niesla názov **Zoku Sajonara Zecubó Sensei**. Objavili sa tiež tri diely OVA s názvom **Goku Sajonara Zecubó Sensei**.

Príbeh
------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Príbeh sa odohráva v súčasnom Japonsku. Veľmi pesimisticky naladený muž *Nozomu Itošiki* sa pokúsi v parku obesiť na jednej Sakure. O kúsok ďalej sa z jari raduje veľmi optimisticky naladené dievča *Kafuka*. Keď uvidí Nozomuho, snaží sa ho zachrániť, i keď mu skôr ublíži. Keď Nozomu spadne na zem, tí dvaja sa spoznajú. Kafuka začne Nozomuho volať menom *Ružový Dozorca* (jap.: 桃色係長, *Momoiro Kakaričó*; angl. Pink Supervisor). Neskôr vysvitne, že Nozomu je nový učiteľ v škole, kde študuje Kafuka a stane sa tiež jej triednym učiteľom. Ako bude seriál postupovať, budú sa postupne odhaľovať ďalšie postavy Nozomuho triedy.

Všetky epizódy sú vtipne spracované a veľmi často sa tu objavujú paródie na známych ľudí, relácie alebo iné anime. Pre zahraničného diváka sú mnohé vtipy však väčšinou nepochopiteľné. Zvláštnosťou je aj veľmi často sa objavujúca režisérova hlava (Akijuki Šinbo). Pri etči scénach sa používa ako cenzúra, inde napríklad ako školský zvon.

 Opis zápletky alebo rozuzlenia príbehu sa tu končí.

Externé odkazy
--------------

* oficiálna stránka mangy Archivované 2007-07-08 na Wayback Machine (po japonsky)
* oficiálna stránka anime (po japonsky)
* anidb.net (po anglicky)
IBM Q System One
**Kvantový počítač** je zariadenie na vykonávanie výpočtov, ktoré priamo využíva pri svojej činnosti kvantovomechanické fenomény, ako napríklad superpozíciu alebo kvantové previazanie častíc, na vykonávanie operácií nad dátami. 

V klasickom počítači sa pracuje s bitmi (dvojstavová hodnota 0 alebo 1), v kvantovom počítači sa používajú qubity, tiež kvantové bity. Qubit môže byť vo dvoch stavoch súčasne. Tento prístup umožňuje kvantovým systémom riešiť určité úlohy výrazne rýchlejšie oproti klasickým systémom, čo je výhoda, ktorá sa exponenciálne zvyšuje s pridávaním ďalších qubitov.

Základným princípom kvantových výpočtov je to, že kvantové vlastnosti častíc sa môžu použiť na reprezentáciu a štruktúru dát a kvantové mechanizmy sa môžu použiť na vykonávanie operácií s týmito dátami. Počítanie reálnych úloh pomáha napr. v ekonómii a vesmírnom výskume.

Realizácie
----------

IBM Q System One je prvý komerčný kvantový počítač založený typovo na kvantových obvodoch, predstavený v januári 2019. Je umiestnený vo vzduchotesnej sklenenej kocke s rozmermi 2,7 2,7 x 2,7 m, ktorá udržuje kontrolované fyzické prostredie. Valec vyčnievajúci zo stropu v strede je riediaca chladnička, ktorá obsahuje 20-qubitový transmonový kvantový procesor. Od 15. júna 2021 firma IBM nasadila prvú jednotku Q System One v Nemecku vo svojom sídle v Ehningene.

Prevádzkovateľmi kvantových počítačov sú tiež firmy Google AI a NASA. V roku 2020 vláda Spojeného kráľovstva prispela k vybudovaniu kvantového počítača aj pre verejnosť v Londýne za 13 mil. eur. V roku 2021 takto vzniknutá ORCA Computing potvrdila nákup ďalších qubitov a spoluprácu s partnermi.

Referencie
----------

1. ↑   British firm claims quantum-computing breakthrough. *BBC News*, 2021-09-30. Dostupné online [cit. 2022-03-27]. (po anglicky)
2. 1 2  CHAN, Rosalie. *IBM unveils the world's first quantum computer that businesses can actually use to solve previously impossible problems* [online]. Business Insider, [cit. 2022-03-28]. Dostupné online. (po anglicky)
3. ↑   *Proč Facebook zvažuje, že zakáže sdílet odkazy na články z médií?* [online]. Český rozhlas Plus, 2020-09-05, [cit. 2022-03-27]. Dostupné online. (po česky)
4. ↑   *The quantum computing trailblazers powered by Imperial expertise | Imperial News | Imperial College London* [online]. Imperial News, [cit. 2022-03-27]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Kvantový počítač**

Externé odkazy
--------------

* Roadmapa vývoja IBM kvantového počítania
**František Močnik** tiež uvádzaný ako **Franz Močnik** alebo **Franc Močnik** (\* 1. október 1814, Cerkno, Slovinsko – † 30. november 1892, Graz, Rakúsko) bol slovinský matematik a pedagóg.

Životopis
---------

Narodil sa v Cerkne v Slovinsku. Študoval teológiu v Gorici, neskôr matematiku na univerzite v Grazi, kde získal v roku 1840 aj doktorát filozofie. Ako profesor matematiky pôsobil v roku 1846–1849 na technickej akadémii v Ľvove, od roku 1849 na univerzite v Olomouci. V roku 1851 s titulom školný radca sa stal inšpektorom ľudových škôl v Laibachu, od roku 1860 pôsobil v podobnej funkcii pre ľudové školy a reálky v Grazi. Od roku 1869 do svojho odchodu na dôchodok v roku 1871 bol hlavným školským inšpektorom Štajerska s pôsobiskom v Grazi. 

Tento pôvodom slovinský matematik mal mimoriadne veľký vplyv na výuku matematiky na ľudových i stredných školách v celej rakúsko-uhorskej monarchii v druhej polovici 19. storočia. Bol autorom desiatok mimoriadne populárnych učebníc matematiky pre ľudové i stredné školy, zároveň zostavovateľom tabuliek k nim. Boli to moderné učebnice zostavené pôvodne v duchu celoríšskej, tzv. Bonitz–Exnerovej školskej reformy, v priebehu rokov viackrát doplňované a prepracované v súlade s novými požiadavkami. Vynikali jasnosťou výkladu, exaktnosťou spracovania a prepojenosťou na praktický život. Boli vydávané až do začiatku 20. storočia, okrem pôvodnej nemčiny aj v prekladoch do národných jazykov a boli najrozšírenejšími učebnicami matematiky v monarchii. V mnohých prípadoch sa stali východiskom a vzorom spracovania nových diel, okrem iného aj predlohou známej *Počtovedy* Martina Čulena. 

Zomrel 30. novembra 1892 v Grazi.

Externé odkazy
--------------

* Stránky venované Františkvi Močnikovi Archivované 2016-06-25 na Wayback Machine
* Franc Močnik

Iné projekty
------------

Commons
* Spolupracuj na Commons Commons ponúka multimediálne súbory na tému **František Močnik**

Zdroj
-----

* Matematický ústav SAV – zdroj, z ktorého pôvodne čerpal tento článok. Vzhľadom na to, že tento zdroj ešte nemá vyriešené autorské práva podľa licencie CC-BY-SA 3.0, nie je zatiaľ vhodné preberať články označené touto šablónou.

Autoritné údaje: * GND: 136749844
* ISNI: 0000000083970475
* LCCN: n98088997
* NK ČR: jn20001103225
* VIAF: 79270291
* WorldCat: lccn-n98088997
Mapa poľsko-litovského zväzku v rokoch 1386-1434.
**Krewská únia** alebo **krevská únia** bola personálna únia Poľského kráľovstva s Litovským veľkokniežatstvom uzavretá 14. augusta 1385. 

Obraz pripomínajúci krewskú úniu.

Pozadie
-------

Potreba poľsko-litovského spojenia vzišla z dôvodu ohrozenia, ktoré pre obe krajiny predstavoval na prelome 14. a 15. storočia rád nemeckých rytierov. Únia z Krewa (dnes *Kreva* v Bielorusku) bola prvou zo šiestich úniových zmlúv uzavretých medzi Poľskom a Litvou.

### Ustanovenia

Zmluva predpokladala manželstvo litovského veľkokniežaťa Jogailu s poľským kráľom (sic!) Hedvigou I. (Jadwigou), za čo mal získať poľský trón, pritom sa Jagielo zaviazal prijať krst a dovoliť christianizáciu Litvy, prepustenie poľských zajatcov, vyplatenie odškodnenia Habsburgovcom za porušenie manželstva *sponsalia de futuro* (záväzok budúceho uzavretia manželstva v prípade ak sú obaja alebo jeden snúbenec maloletý) s Wilhelmom Habsburským, získať späť všetky zeme stratené Korunou. V poslednom odseku dohody knieža Jagielo *"prisľubuje pripojenie svojich litovských a ruských území na večné časy ku Korune Poľského kráľovstva"*.

Dochovaný dokument
------------------

Zachoval sa pergamenový dokument krewskej únie, ktorý je uchovávaný v krakovskom archíve metropolitnej kapituly. Text nevzbudzoval emócie medzi bádateľmi až do začiatku 19. storočia, kedy Michał Wiszniewski zverejnil jeho obsah vo svojich *Pomnikach historii i literatury polskiej*, čím značne uľahčil prístup k textu a spôsobil tak vypuknutie živej diskusie o pravosti, význame a hodnote dokumentu. Vďaka rozvoju chemických metód sa podarilo vyvrátiť všetky pochybnosti o autenticite dokumentu.

Referencie
----------

1. ↑  MANIKOWSKA, Halina. *Historia dla maturzysty*. Varšava : Wydawnictwo Szkolne PWN, 2005. ISBN 83-7195-853-6. Kapitola Pod rządami Jagiellonów. Układ w Krewie, s. 141.

Pozri aj
--------

* lublinská únia
* poľsko-litovská únia

Externé odkazy
--------------

* Obrázok originálu krewskej zmluvy, poľský a latinský prepis (po poľsky) (po latinsky)

Zdroj
-----

*Tento článok je čiastočný alebo úplný preklad článku Unia w Krewie na poľskej Wikipédii.*
Sudy s whiskey značky Jameson
**Jameson** je írska značka whiskey. Rovnomennú distilériu založil v roku 1780 v Dubline John Jameson. Do roku 1971 bola táto whiskey destilovaná v Bow Street (Smithfield Village) v Dubline. Dnes sa produkuje v meste Cork a na pôvodnom mieste je len expozícia starej distilérie. Táto značka patrí k najznámejším producentom whiskey na svete.

Produkty
--------

* *Jameson Original*
* *Jameson Gold*
* *Jameson Crested Ten*
* *Jameson Triple Distilled*
* *Jameson 1780, 12 years*
* *Jameson Distillery Reserve, 12 years* - dostupná len v mestách Dublin a Cork
* *Jameson Pure Pot Still, 15 years*
* *Jameson Master Selection, 18 years*

K *John Jameson & Son Limited* patria aj:

* *Redbreast 12 years* (40%)
* *Redbreast 15 years* (46%)
* *Midleton Very Rare* (40%) - zreje 14 - 22 rokov

Externé odkazy
--------------

* Oficiálna stránka firmy (po anglicky)

Zdroje
------

*Tento článok je čiastočný alebo úplný preklad článku Jameson (Whiskeybrennerei) na nemeckej Wikipédii.*
Fialka dvojkvetá
**Fialka dvojkvetá** (*Viola biflora*) je dvojklíčnolistová rastlina z čeľade fialkovité (*Violaceae*).

Synonymá
--------

* *Chrysion biflorum* (L.) Spach
* *Dischidium biflorum* (L.) Opiz
* *Viola uniflora* L. *sensu* Krocker

Opis
----

Fialka dvojkvetá je trváca rastlina dorastajúca do výšky 10 - 15 cm. Listy sú prízemné aj stonkové, čepele sú obličkovité až okrúhlo obličkovité s pílkovitým alebo vrúbkovaným okrajom. Palisty sú celistvookrajové, zelené. Listene na kvetnej stopke sú zakrpatené alebo veľmi malé. Kališných lístkov je 5, sú sýto žlté, spodný lístok má krátku ostrohu a 3 purpurové čiarky. Tyčiniek je 5. Plodom je asi 5 - 6 cm dlhá tobolka.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Fialka dvojkvetá**
* Spolupracuj na Wikidruhoch Wikidruhy ponúkajú informácie na tému **Fialka dvojkvetá**

Odkazy
------

* 
* Archivované 2008-06-11 na Wayback Machine
**Julius Lederer** (\* 24. jún 1821, Viedeň, Rakúske cisárstvo – † 30. apríl 1870, Viedeň, Rakúsko-Uhorsko) bol známy a významný rakúsky entomológ, ktorý sa špecializoval hlavne na rad motýľov (Lepidoptera).

Biografia
---------

Narodil sa v roku 1821 vo Viedni. Patril k najvýznamnejším rakúskym entomológom, ktorého význam bol však celosvetový. V civilnom zamestnaní bol obchodník. Počas svojich entomologických aktivít podnikol viacero zberateľských ciest po mnohých oblastiach sveta, ako napr.: 

* Andalúzia v roku 1849
* Vojvodina spoločne s Johannom von Hornigom (1819 – 1886) v roku 1853
* İzmir (Turecko) v roku 1864
* Tesália (Grécko) v roku 1865
* Amasya a iné oblasti Turecka v roku 1866
* Mersin a pohoria Tauru v roku 1867
* Libanon v roku 1868
* Balkán v roku 1870

Za svojho života opísal viacero denných i nočných druhov a poddruhov motýľov, lebo bol dobrý systematik a faunistik. Bol redaktorom Viedenského entomologického časopisu (= Wiener Entomologische Monatschrift), kde publikoval väčšinu svojich odborných článkov o hmyze. Popísal nasledujúce druhy motýľov, napr.: súmračníka: *Thymelicus hyrax* Lederer, 1861, pestroňa: *Allancastria caucasica* Lederer, 1864, bielopásovca: *Limenitis helmanni* Lederer, 1853 a mnoho iných známych druhov.

Julius Lederer zomrel pomerne mladý na závažné ochorenie pľúc v roku 1870 vo Viedni.

*!! Pozor na zámenu mien s ďalším entomológom:* Dr. Gustavom Ledererom (\*1892 - +1962)!!

Bibliografia
------------

* Lederer, J.: 1853, Lepidopterologisches aus Sibirien. Verhandlungen des zoologisch-botanischen Vereins in Wien, 3: p. 351 – 385, tab. 7.
* Lederer, J.: 1855, Grapholitha Hornigiana n. sp. Beschreiben. Verhandlungen des zoologisch-botanischen Vereins in Wien, 5: p. 77 – 80.

Zdroje informácií o autorovi
----------------------------

* Anonym: 1870, Petit. Nouv. Ent. 1(22): p. 89.
* Anonym: 1871, Stett. ent. Ztg. 32: (Nerolog), p. 179 – 183.

Externé zdroje
--------------

* BDHL *Beitrag zur Schmetterlings-Fauna von Cypern, Beirut und einem Theile Klein-Asiens* Wien 1855.Scan.

Autoritné údaje: * GND: 11761369X
* ISNI: 0000000010678393
* VIAF: 77097949
**Camilla Britská** (angl. *Camilla, the Queen Consort of the United Kingdom*, rod. **Camilla Rosemary Shand**, neskôr **Parker Bowles**; \* 17. júl 1947, Londýn, Spojené kráľovstvo) je britská kráľovná ako druhá manželka Karola III.

Životopis
---------

Detstvo strávila vo Východnom Sussexe, kde sídlila jej rodina. Tam tiež navštevovala školy, neskôr ale študovala vo Švajčiarsku.

Pred svojou prvou svadbou v roku 1973 už bola priateľkou princa Charlesa, ale kráľovskou rodinou nebola uznaná ako vhodná matka princových detí, takže im nebolo dovolené vziať sa.

V roku 1973 si vzala Andrewa Parker Bowlesa. Spolu majú dve deti - Toma, narodeného v roku 1974 (je to krstňa princa Charlesa), a Lauru, narodenú v roku 1978. Andrew a Camilla sa ale v roku 1995 rozviedli.

Camilla a Charles vraj udržiavali svoj vzťah aj počas svojich manželstiev, po ich rozvode a po smrti Charlesovej prvej ženy princeznej Diany svoj vzťah držali už na verejnosti. 10. februára 2005 bolo oznámené, že spolu uzavrú manželstvo. K svadbe došlo 9. apríla 2005.

Mená a tituly
-------------

* 1947 - 1973 slečna Camilla Rosemary Shand
* 1973 - 1995 pani Camilla Parker-Bowles
* 1995 - 2005 pani Camilla Parker-Bowles-Shand
* 2005 - 2022 Jej Kráľovská výsosť vojvodkyňa z Cornwallu (formálne bola princeznou z Walesu, tento titul však s ohľadom na svoju predchodkyňu Dianu nepoužívala)
* od 8. septembra 2022 Jej Veličenstvo kráľovná (angl. Queen Consort)

Iné projekty
------------

Commons
* Spolupracuj na Commons Commons ponúka multimediálne súbory na tému **Camilla Britská**

Zdroj
-----

*Tento článok je čiastočný alebo úplný preklad článku Camilla, vévodkyně z Cornwallu na českej Wikipédii.*

Autoritné údaje: * BnF: 124829493
* GND: 119271273
* ISNI: 0000000078264007
* LCCN: n94021927
* NK ČR: jn20000701372
* VIAF: 63233597
* WorldCat: lccn-n94021927
| 2S34 Chosta |
| --- |
| Mínomet 2S34 Chosta na výstave "Technológie v strojárstve - 2014" v ŽukovskomMínomet 2S34 Chosta na výstave "Technológie v strojárstve - 2014" v Žukovskom |
| **Základná charakteristika** |
| Posádka | 4 |
| Dĺžka | 7,57 m |
| Šírka | 2,85 m |
| Výška | 2,83 m |
| Hmotnosť | 16 t |
| **Pancierovanie a výzbroj** |
| Pancierovanie | 15 - 18 mm |
| Hlavná zbraň | 120mm kanón 2A80-1 |
| Sekundárne zbrane | 7,62 mm guľomet PKT |
| **Pohon a pohyb** |
| Pohon | osemvalcový JaMZ-238N 221 kW (300 koní) |
| Odpruženie |  |
| Max. rýchlosť | po ceste 60 km/h, pri plavbe 9 km/h |
| Pomer výkon/hmotnosť |  |
| Dojazd | 500 km |
| Priechodnosť |  |

**2S34 Chosta** je ruský samohybný mínomet, ktorý v sebe kombinuje výhody húfnice a mínometu. Je určený na ničenie delostreleckých a mínometných batérií, raketometov, obrnených cieľov a veliteľských stanovíšť na vzdialenosť až 14 km.

Vznik a vývoj
-------------

2S34 Chosta je modernizovaná verzia samohybnej húfnice 2S1 Gvozdika. Prvú objednávku delostreleckého systému 2S34 Chosta zrealizovala ruská armáda v roku 2011. Prvé sériovo vyrobené kusy boli armáde dodané v roku 2012.

Konštrukcia
-----------

2S34 Chosta má pomerne jednoduchú konštrukciu, zároveň ale má trup so zvýšenou odolnosťou proti protitankovým mínam. Veža s kanónom je nainštalovaná na vylepšenom podvozku obrneného transportéru MT-LB. Disponuje zameriavacím a navigačným systémom 1V180-2, ktorým by mali byť vybavené aj nové samohybné húfnice 2S35 Koalicija-SV.

Chosta môže strieľať delostrelecké granáty a míny kalibru 120 mm, ako aj vysoko presnú laserom navádzanú muníciu Kitolov-2. Presnosť streľby sa výrazne zvýšila vďaka inštalácii nového systému optoelektronického prieskumu a označovania cieľov. Paľba môže byť vedená rýchlosťou 9 rán za minútu. Námer kanónu Chosty je −2 až +80 stupňov, pričom dokáže ničiť ciele na vzdialenosť 0,5 - 14 km. Vozidlo môže niesť štandardne 40 ks munície. 2S34 Chosta môže byť použitá spolu s vozidlom automatického riadenia paľby Kapustnik-B a s rádiolokačným prieskumným komplexom Zoopark-1.

Užívatelia
----------

* Rusko  Rusko - v roku 2018 malo 50 mínometov 2S34

Referencie
----------

1. ↑   *САУ 2С34 Хоста 120-мм Фото. Видео. Устройство* [online]. oruzhie.info, [cit. 2022-06-16]. Dostupné online.
2. ↑  THE INTERNATIONAL INSTITUTE FOR STRATEGIC STUDIES (IISS). *The Military Balance 2018*. [s.l.] : [s.n.], 2018. (Anglický)
**İlham Əliyev**, slovensky **Ilham Alijev**, azerbajdžansky **İlham Heydər oğlu Əliyev**, rusky *Ильхам Гейдарович Алиев*, (\* 24. december 1961, Baku) je azerbajdžanský politik, doživotný prezident Azerbajdžanu od 31. októbra 2003, syn a nástupca Hejdara Alijeva.

Životopis
---------

Narodil sa v Baku, ukončil štúdium na inštitúte medzinárodných vzťahov, kde sa pripravovali budúci sovietski diplomati (MGIMO), po skončení štúdia tu aj prednášal historické disciplíny. Po páde ZSSR podnikal v Moskve a Istanbule.

V máji 1994 ho vymenovali za viceprezidenta Štátnej ropnej spoločnosti Azerbajdžanu, v nasledujúcom roku ho zvolili do parlamentu, stal sa predsedom Azerbajdžanského olympijského výboru. V auguste 2003 sa stal predsedom vlády a keď jeho otec odstúpil z postu prezidenta pre zdravotné problémy, v prezidentských voľbách v októbri bol jediným kandidátom na uvoľnený úrad. Podľa oficiálnych výsledkov získal vyše 75 % hlasov, no väčšina medzinárodných organizácií, vrátane OBSE, vyhlásila tieto voľby za neslobodné a nespravodlivé. Opozícia iniciovala masové protesty, ale bez pozitívneho výsledku. Stovky protestujúcich uväznili a Alijev napriek odporu opozície nastúpil do úradu.

Občianski aktivisti sa sťažujú, že stav dodržiavania ľudských práv sa za pôsobenia İlhama Əliyeva nezlepšil. Opozícia pociťuje obmedzenia. Pravda, v marci 2005 pod tlakom medzinárodného spoločenstva a Rady Európy Əliyev prepustil z väzenia viacerých prominentných predstaviteľov opozície, ktorých zatkli roku 2003. V apríli 2006 Əliyev uskutočnil cestu do USA, kde sa súkromne stretol aj s prezidentom G. W. Bushom. Cesta znamenala veľa najmä pre zlepšenie imidžu Alijeva, preto vyjadrovala opozícia nespokojnosť.

Vo vzťahu k Náhornému Karabachu zaujíma I. Alijev naďalej nezmieriteľné stanovisko a trvá na návrate územia pod zvrchovanosť Azerbajdžanu, voči Arménsku sa vyjadruje nepriateľsky.

Prezidentské voľby 15. októbra 2008 vyhral podľa oficiálnych výsledkov s 89 % všetkých hlasov pri účasti 77 % voličov. Ale šesť hlavných opozičných strán bojkotovalo voľby, ktoré podľa nich boli zmanipulované a nedemokratické. Tiež správa OBSE kritizovala azerbajdžanskú vládu za mnoho porušovanie volebných praktík, napr. opozícia mala zakázané usporiadať predvolebné zhromaždenie.

Jeho ženou je Mehriban Alijeva, majú 3 deti: Lejlu, Arzu a Hejdara. Má staršiu sestru Sevil Alijevu.

Podľa viacerých zdrojov vládne ako diktátor a potiera mnohé demokratické prejavy. Potrpí si na luxus pre svoju rodinu, kým mnoho obyvateľov krajiny hladuje. Považuje za dôležité ovládnuť celé územie v Azerbajdžane a predovšetkým v Náhornom Karabachu, ktorý napadol v roku 2020 a nesie zodpovednosť za smrť 30 tisícov Arméncov.

Iné projekty
------------

Commons
* Spolupracuj na Commons Commons ponúka multimediálne súbory na tému **İlham Əliyev**

Autoritné údaje: * BnF: 17130616z
* GND: 133179346
* ISNI: 0000000035134130
* LCCN: n2004100586
* NK ČR: js20060519028
* SNK: 151718
* VIAF: 20866416
* WorldCat: lccn-n2004100586
**Giffordove prednášky** (angl. *Gifford Lectures*) sú séria prednášok, ktorú každý akademický rok prednesie významný odborník v oblasti humanitných vied (hlavne teológie a filozofie) na piatich škótskych univerzitách (University of St Andrews, University of Glasgow, University of Aberdeen a University of Edinburgh). Založil ich vo svojom závete lord Adam Gifford († 1887) na *„podporu a rozšírenie štúdia prirodzenej teológie v najširšom zmysle slova – inými slovami, poznania Boha."* Prednášky bývajú spravidla vydané aj knižne. Mnohé z nich sa stali neskôr klasickými teologickými alebo filozofickými štúdiami.

Známi autori Giffordových prednášok
-----------------------------------

* Friedrich Max Müller (1888/92)
* William James (1900/02)
* Henri Bergson (1913/14)
* John Dewey (1928/29)
* Albert Schweitzer (1934/35)
* Karl Barth (1936/38)
* Paul Tillich (1952/54)
* Jaroslav Pelikan (1992/93)

Externé odkazy
--------------

* Gifford Lectures Online Archivované 2006-10-04 na Wayback Machine - obsahuje texty Giffordových prednášok, na ktoré sa už nevzťahujú autorské práva
**Akademická debata** je vzdelávacia aktivita, ktorá učí kriticky myslieť a rozvíja ďalšie zručnosti. Účastníci debaty sú rozdelení na dve strany reprezentujúce opačné pozície v názorovom spektre. Oba tímy presviedčajú panel rozhodcov o platnosti alebo neplatnosti zadanej tézy.

Tímy v debate si pritom nemôžu vybrať, či budú súhlasiť alebo nesúhlasiť s tézou. Musia sa preto vedieť vžiť do postavenia opačnej strany, aj keď s ním nesúhlasia. Uvažovanie o problémoch a rôznych pohľadoch na problematiku debatérov núti utvárať si k nim vlastný postoj založený na informáciách, ktorých správnosť si overujú sami.

Akademickú debatu ako jediná na Slovensku zastrešuje Slovenská debatná asociácia (SDA).

Debatné tézy
------------

Debatné tézy sú formulované tak, aby bolo na ne možné nájsť dostatok argumentov za aj proti, bez uchyľovania sa ku klamstvám či demagógii. Pokrývajú široké spektrum spoločensky relevantných a aktuálnych tém, akými sú:

* **ľudské práva** („Použitie sily so zámerom ochrániť ľudské práva je oprávnené.")
* **školstvo** („Vysokoškolské štúdium by malo byť spoplatnené.")
* **politika** („Spojené štáty by mali zrušiť embargo voči Kube.")
* **etika** („Nevyliečiteľne chorým by malo byť umožnené podstúpiť eutanáziu.")
* **témy týkajúce sa mládeže** („Predaj a konzumácia alkoholu by mali byť zakázané.")

Debatné formáty
---------------

Existujú rôzne pravidlá a štýl, podľa ktorých sa debatuje - tzv. debatné formáty. Medzi najpoužívanejšie (najmä na Slovensku) patrí: 

* Debatný formát Karla Poppera
* Britský parlamentný formát
* World Schools Debating Competition formát

Externé odkazy
--------------

* Porovnanie debatných formátov Debatná príručka SDA Archivované 2019-07-04 na Wayback Machine.
Doc. **Mária Heinzová**, ArtD. (\* 27. jún 1964, Ružomberok) je slovenská pianistka, bývalá rektorka Vysoká škola múzických umení v Bratislave (od roku 2015 do roku 2023).

Biografia
---------

Študovala hru na klavíri na Konzervatóriu v Žiline, po maturite pokračovala v štúdiu na Hudobnej fakulte VŠMU v Bratislave. V roku 1992 úspešne ukončila umeleckú ašpirantúru v triede prof. Idy Černeckej. V roku 2003 získala umelecko-pedagogický titul docent v odbore hudobné umenie – hra na klavíri a začala pôsobiť na Hudobnej a tanečnej fakulte VŠMU v Bratislave. Nahrávala v slovenskom rozhlase, v slovenskej televízii, koncertne vystupovala v Anglicku, Rakúsku, Grécku, Nemecku, Maďarsku, na Ukrajine a v Česku. V rokoch 2000 – 2004 pôsobila ako prorektorka pre rozvoj a vedu a v rokoch 2007 – 2015 pôsobila vo funkcii dekanky Hudobnej a tanečnej fakulty VŠMU. V roku 2015 ju akademický senát VŠMU zvolil pomerom hlasov 16:2 za rektorku VŠMU, vo funkcii začala pôsobiť 1. júla 2015.

Vo svojom odbornom a tiež umeleckom zameraní sa sústreďuje najmä na oblasť klavírnej komornej hry a klavírnej spolupráce, venuje sa však aj sólistickej činnosti. Takmer 30-ročnou prácou pedagóga v oblasti klavírnej komornej hry získala obsiahly repertoár a praktické skúsenosti, ktoré uplatňuje vo svojej koncertnej činnosti. Počas svojej umeleckej praxe účinkovala na približne 250-tich koncertných vystúpeniach ako sólistka a ako komorná partnerka. V sólovom repertoári dominujú predovšetkým romantickí autori.

Referencie
----------

1. ↑  DANĚK, Petr: Blaze mužům, kterým moudrá žena vládne. Rozhovor publikovaný v časopise *HARMONIE*, 4. 6. 2015. Dostupné on-line.
2. ↑  Informácie čerpané z biogramu na webe VŠMU. Dostupné on-line.

Literatúra
----------

* DANĚK, Petr: Blaze mužům, kterým moudrá žena vládne. Rozhovor v časopise *HARMONIE*, 4. 6. 2015. Dostupné on-line.
* LISZKAYOVÁ, Ivica: Osem rokov vo funkcii. Rozhovor s dekankou HTF VŠMU doc. Máriou Heinzovou, ArtD. In: *Tempo* (časopis Hudobnej a tanečnej fakulty VŠMU v Bratislave), roč. 11, 2014, č. 3 – 4, s. 2 – 4.

Externé odkazy
--------------

* Osobná stránka na webe VŠMU

Autoritné údaje: * SNK: 163321
* VIAF: 227156563582923241798